সদ্ধর্মের পুনরুত্থান শুরু হতে না হতে মাত্র শত বছরের ব্যবধানে এমন বিপদগামীতার শিকার হওয়া, এদেশের বৌদ্ধ সংঘের জন্যে অত্যন্ত দুর্ভাগ্যই বলতে হবে। সেই দুর্ভাগ্যের অন্ধকারে পরম আত্মবিশ্বাসভরা আশার আলো হয়ে দেখা দিলেন মহান আর্যপুরুষ বনভন্তে। তাঁরই জীবনাদর্শে উদ্বুদ্ধ হয়ে আজ এক ঝাঁক যুবক বুদ্ধ-প্রশংসিত আরণ্যিক জীবন, পাত্র-চীবরধারী পি-পাতিক জীবন, শ্মাশান অরণ্যের ধুতাঙ্গ-জীবন, যথেচ্ছ দ্রব্যসঞ্চয় আর টাকা-পয়সার স্পর্শবিরতি জীবনযাপনে উদ্বুদ্ধ হয়েছেন। তাঁরা গ্রাম ও নগরকেন্দ্রিক ভিক্ষুদের মন-মানসিকতা হতে দূরে থেকে অনেক বেশি ধর্ম-বিনয়ের প্রতি গুরু-গারবতাসম্পন্ন এবং ত্যাগ-বৈরাগ্যের প্রতি যতœশীল। তারা শমথ-বিদর্শন ভাবনায় যতটুকু আগ্রহী, ঠিক তেমন পিটকীয় গ্রন্থসমূহের অনুবাদ এবং অধ্যয়নে সমধিক রুচিবান। তাঁদের ধর্মদেশনা বুদ্ধযুগের ভিক্ষুগণের ন্যায় ধর্মানুকূল নির্বাণমুখী এবং প্রাণবন্ত।